b'\n_START_ARTICLE_\nZmajevo oko (jezero)\n_START_SECTION_\nLegende o jezeru\n_START_PARAGRAPH_\nUz jezero se ve\xc5\xbeu brojne pri\xc4\x8de i legende. Jedna legenda ka\xc5\xbee da je jezero nastalo kad je na njegovu danja\xc5\xa1njemu mjestu pao meteorit \xc5\xa1to se \xcb\x9dpotvr\xc4\x91uje\xcb\x9d njegovim pravinim oblikom. Druga od njih je i pri\xc4\x8da o bra\xc4\x87i od kojih je jedan bio slijep. Dijele\xc4\x87i nasljedstvo zdravi je brat prevario slijepog, a ovaj ga je prokleo rije\xc4\x8dima: \xe2\x80\x9cako nisi pravedno podijelio, neka se sve pretvori u jezero\xe2\x80\x9c.  Neki tvrde da je na dnu jezera svemirska letjelica. Me\xc4\x91utim, u jezeru koje se ponekad pijeni i klju\xc4\x8da, \xc5\xbeivio je i zmaj. Ovaj rogozni\xc4\x8dki zmaj, ka\xc5\xbee lokalna predaja, bio je nemilosrdan \xe2\x80\x93 napla\xc4\x87ivao je krvavi danak, svake godine uzimao je naljep\xc5\xa1u djevojku i najdeblju ovcu. Postoji i druga pri\xc4\x8da. Zmaj Murin, vanbra\xc4\x8dni sin Here i Posejdona,iz svojih je dvora na otoku Velika Smokvica vladao polisom Herakleja. \xc5\xa0titio je stanovnike od osvaja\xc4\x8da i plja\xc4\x8dka\xc5\xa1a, a oni su mu svake godine, na najdu\xc5\xbei dan, morali dati naljep\xc5\xa1u djevojku za \xc5\xbeenu. Nijedna nesretnica nije pre\xc5\xbeivjela prvu bra\xc4\x8dnu no\xc4\x87. Legenda ka\xc5\xbee da se jednog dana, na krilatom konju Pegazu, pojavio heroj Aristoles, praunuk argonauta Jasona. Zaljubio se u djevojku koja je sutradan trebala biti nevjesta stra\xc5\xa1nome zmaju. Mladi je junak izazvao Zmaja na dvoboj i kopljem, koji je uz pomo\xc4\x87 Hefesta i mjese\xc4\x8deve pra\xc5\xa1ine iskovala mo\xc4\x87na bo\xc5\xbeica Atena, smrtno ranio neman. Umiru\xc4\x87i, Murin je kand\xc5\xbeama iskopao vlastite o\xc4\x8di. Jedno je oko bacio daleko iza Mljeta, a drugo mu je samo iskliznulo pod noge i istopilo kamen. U kamenu udubinu slilo se more i nastalo je jezero, znakovita imena Zmajevo oko. Prema toj legendi o zmaju Murinu ako se dvoje zaljubljenih okupa u Zmajevom oku bit \xc4\x87e jedno drugom vjerni do kraja \xc5\xbeivota, a njihov \xc4\x87e brak biti blagoslovljen vje\xc4\x8dnom ljubavlju i zdravom djecom.\n_START_SECTION_\nNeobi\xc4\x8dna pojava u jezeru\n_START_PARAGRAPH_\nSve pri\xc4\x8de i legende o jezeru ve\xc5\xbeu se za obja\xc5\xa1njenje neobi\xc4\x8dne pojave u jezeru kojase doga\xc4\x91a svakih nekoliiko godina. Tada jezero napu\xc5\xa1taju njegovi stanovnici (ribe, meduze, kornja\xc4\x8de i druge morske \xc5\xbeivoinje) i kroz prolaz odlaze prema moru. Jezero se zamuti, a kada se nakon nekog vremena ponovno pro\xc4\x8disti, morske se \xc5\xbeivotinje ponovno vra\xc4\x87aju u jezero i nastavljaju tamo \xc5\xbeivjeti do sljede\xc4\x87e takve pojave._NEWLINE_U znanstvenom smislu Zmajevo oko svojevrstan je hidrolo\xc5\xa1ki i geomorfolo\xc5\xa1ki fenomen jer se u njemu doga\xc4\x91aju intenzivni biokemijski procesi, pa ga mo\xc5\xbeemo smatrati prirodnim bioreaktorom.'